**UNIVERSITATEA** *Școala Națională de Studii Politice și Administrative*

**FACULTATEA** *de Științe Politice*

**DEPARTAMENTUL** *Științe Politice și Studii Europene*

**DOMENIUL DE STUDII** *Științe Politice, Relații Internaționale și Studii Europene*

**PROGRAMUL DE STUDII** *(Specializarea): SP, RISE*

**FIŞA DISCIPLINEI**

**Antidiscriminare, Multiculturalism și Protecția Minorităților (AMPM)**

**Statutul disciplinei**: ☐ *obligatorie* ☒ *opţională* ☐ *facultativă*

**Nivelul de studii**: ☒ *Licenţă* ☐ *Masterat* ☐ *Doctorat*

**Anul de studii**: **3**

**Semestrul**: **1**

**Titularul cursului:** *Lect. Univ. Dr. Măriuca-Oana Constantin*

| **Număr de ore/Verificarea/Credite** | | | | | |
| --- | --- | --- | --- | --- | --- |
| **Curs** | **Seminar** | **Laborator** | **Proiect** | **Examinare** | **Credite** |
| **C=28, SI=47** | **S=28, SI=47** |  |  | E | **6** |

**A. OBIECTIVELE DISCIPLINEI**

O1: Asimilarea conceptelor fundamentale din domeniul protecției minorităților naționale.

O2: Înțelegerea evoluției sistemelor și standardelor de protecție a minorităților naționale, pe baza studierii celor mai importante convenții internaționale în domeniu.

O3: Înțelegerea, pe baza unor studii de caz, a importanței normelor, instituțiilor și politicilor care asigură protecția minorităților și a membrilor acestora în fața asimilării forțate, discriminării și a diferitelor forme de persecuție.

O4: Utilizarea metodologiei specifice de analiză juridică pentru a evalua potențiale situații de discriminare și pentru a analiza hotărâri ale Consiliului Național pentru Combaterea

Discriminării (CNCD).

O5: Utilizarea conceptelor si teoriilor din domeniul protecției minorităților pentru a identifica, analiza și explica fenomene specifice actuale, de la nivel mondial, european și național.

**B. PRECONDIŢII DE ACCESARE A DISCIPLINEI**

Nu este cazul.

**C. COMPETENŢE SPECIFICE**

Disciplina *Națiuni și minorități* vizează următoarele competențe profesionale specifice programului de studiu:

**(C1):** Utilizarea conceptelor teoretice și juridice fundamentale din domeniul protecției minorităților naționale pentru a explica fenomene istorice și contemporane conexe temei diversității identitare;

**(C2):** Utilizarea metodologiei de analiză a textelor juridice: convenții și tratate în domeni;u; legislație internă; jurisprudență CNCD;

**(C3):** Utilizarea teoriilor studiate pentru a integra tematici specifice protecției minorităților în elaborarea politicilor publice.

**(C4):** Susținerea și promovarea valorilor democratice.

| Elaborarea fişei disciplinei Antidiscriminare, Multiculturalism și Protecția Minorităților a avut loc în urma discutării conţinutului disciplinei şi a cerinţelor practice cu specialişti şi practicieni din domeniu, dar şi pornind de la competenţele profesionale cerute de piaţa muncii. |
| --- |

| **Rezultatele învățării**  **Cunoștințe**  C1: Studentul/Absolventul utilizează metodologia teoretică a cercetării științifice, constând în efectuarea de cercetări de fond, construirea unei ipoteze, testarea acesteia, analizarea datelor și încheierea rezultatelor.  C4: Studentul/Absolventul recunoaște, analizează și explică sistemele de guvernare, metodologia de analiză a activității și comportamentului politic, teoria și practica de influențare a oamenilor și de dobândire a guvernării.  C7: Studentul/Absolventul recunoaște, analizează și explică diversele ideologii politice care reprezintă un set de idei, principii, simboluri, mituri și doctrine etice, care sunt urmate de indivizi, grupuri, clase sau instituții și oferă o explicație cu privire la modul în care ar trebui să funcționeze o societate.  **Aptitudini**  A1: Studentul/Absolventul se angajează în conceperea sau crearea de noi cunoștințe prin formularea de întrebări în legătură cu cercetarea, prin cercetarea, îmbunătățirea sau dezvoltarea de concepte, teorii, modele, tehnici, instrumente, software sau metode operaționale și prin utilizarea de metode și tehnici științifice.  A2: Studentul/Absolventul aplică metode și tehnici științifice pentru investigarea fenomenelor, dobândind noi cunoștințe sau corectând și integrând cunoștințele anterioare.  A6: Studentul/Absolventul elaborează documente de cercetare sau susține prezentări pentru a raporta rezultatele unui proiect de cercetare și analiză desfășurat, indicând procedurile de analiză și metodele care au condus la rezultatele respective, precum și posibile interpretări ale rezultatelor.  **Responsabilitate și autonomie**  R1: Studentul/Absolventul analizează în mod eficace, regulat și sistematic propriile acțiuni, performanțe și atitudini și face ajustările necesare, căutând oportunități de dezvoltare profesională pentru a elimina lacunele în materie de cunoștințe și practici în domeniile identificate.  R4: Studentul/Absolventul pronunță si apără hotărâri pe baza dovezilor interne și a criteriilor externe. Evaluează critic credibilitatea și fiabilitatea informațiilor înainte de a le utiliza sau de a le transmite altora. Dezvoltă o gândire independentă și critică.  R7: Studentul/Absolventul este în măsură să evalueze și să analizeze informațiile și sursele acestora. Studentul/Absolventul demonstrează capacitate de a accesa și de a avea o înțelegere critică atât a formelor tradiționale, cât și a celor noi de mass-media, precum și a rolului și funcției acestora în societățile democratice. |
| --- |

**D. CONŢINUTUL DISCIPLINEI**

1. ***Curs***

| **Curs** | **Denumire** | **Conținuturi** | **Nr. ore** |
| --- | --- | --- | --- |
| [C1] | Curs introductiv | Prezentarea disciplinei, a regulilor și a principalelor teme abordate. | C=2h  SI=0 |
|  | ***Modul 1: Standarde și sisteme de protecție a minorităților*** | | |
| [C2] | *Fundamente teoretice* | Cursul vizează introducerea unor concepte fundamentale: *popoare indigene*, *minorități* *istorice*, *noile minorități rezultate din*  *migrație*; *stat*, *popor*, *națiune*, *minoritate*; diferența între națiune în *sens etnic* și națiune în *sens civic*; națiuni și *naționalisme; drepturi* *individuale* și *drepturi colective.* | C=2h  SI=4h |
| [C3] | *Importanța protecției*  *minorităților. Atitudini și acțiuni ostile la adresa diversității* | Cursul explică de ce este importantă  existența unor norme, instituții și sisteme de protecție a minorităților în *prevenirea* atitudinilor ostile față de acestea și membrii lor. | C=2h  SI=3h |
| [C4] | *Evoluția sistemelor de protecție a minorităților naționale* | Cursul prezintă *istoria* evoluției sistemelor de protecție a minorităților. | C=2h  SI=3h |
| [C5] | *Dreptul internațional al protecției minorităților naționale* | Cursul prezintă principalele *tratate internaționale* din sfera protecției minorităților. | C=2h  SI=4h |
| [C6] | *Standarde si principii de drept internațional aplicabile protecției minorităților naționale* | Cursul explică: 1) principii și standarde privind protecția minorităților; 2) drepturi specifice ale membrilor minorităților naționale și conținutul acestor drepturi*.*  Cursul analizează în special prevederile *Convenției-cadru pentru protecția minorităților naționale.* | C=2h  SI=4h |
|  | ***Modul 2: Teme generale majore din domeniul protecției minorităților naționale*** | | |
| [C7] | *Autonomiile* | Cursul prezintă diferențele dintre autonomia *teritorială*, autonomia *personală* (*culturală*) și *regiuni autonome cu statut specia*l. | C=2h  SI=4h |
| [C8] | *Măsuri afirmative și politici publice echitabile. Drepturi lingvistice* | Cursul are două obiective: 1) prezintă și dezbate conceptul de măsură afirmativă din perspectiva politicilor publice; 2) analizează tema drepturilor lingvistice, pe baza *Cartei limbilor regionale.* | C=2h  SI=4h |
| [C9] | *Prevenirea și combaterea discriminării* | Cursul are 3 obiective: 1) explică diferența dintre *discriminare directă, discriminare indirectă, discriminare multiplă (și*  *intersecțională), hărțuire, victimizare;*  2) analizează *Ordonanța Guvernului nr. 137/2000 privind combaterea discriminării;* 3) prezintă activitatea Consiliului Național pentru Combaterea Discriminării ( CNCD). | C=2h  SI=3h |
| [C10] | *Cum se redactează o petiție către CNCD?* | Cursul explică elementele care trebuie incluse într-o petiție adresată CNCD, precum condițiile de formă și de fond ale acesteia. | C=2h  SI=4h |
|  | ***Modul 3: Teme actuale privind protecția minorităților naționale în Uniunea Europeană și România*** | | |
| [C11] | *Forme persistente de ostilitate la adresa diversității în Uniunea Europeană.* | Cursul analizează rapoarte recente ale *Agenției pentru drepturi fundamentale a Uniunii Europene* privind rasismul,  antisemitismul, romafobia, islamofobia etc. | C=2h  SI=3h |
| [C12] | *Drepturile imigranților, refugiaților și solicitanților de azil* | Cursul explică diferențe conceptuale fundamentale și analizează rapoarte recente ale *Agenției pentru drepturi fundamentale a Uniunii Europene* privind situația  imigranților, refugiaților și solicitanților de azil în Uniunea Europeană. | C=2h  SI=3h |
| [C13] | *Majorități și drepturi: abordări liberale și populiste* | Cursul analizează și dezbate: 1) conceptul de ‘majoritate’; 2) discursul ‘drepturilor majorităților’; 3) versiunea populistă și  versiunea liberală a acestui tip de discurs și implicațiile acestora. | C=2h  SI=4h |
| [C14] | *Situația actuală a minorităților în România* | Cursul are prezintă și analizează: 1) rapoarte recente privind statutul minorităților naționale în România; 2) rapoarte recente privind statutul noilor minorități rezultate din migrație, în România. | C=2h  SI=4h |
|  |  | **Total ore** | C=28,  SI=47 |

1. ***Seminare***

| **Seminar** | **Denumire** | **Conținuturi** | **Nr. ore** |
| --- | --- | --- | --- |
| [S1] | Seminar introductiv | Prezentarea regulilor de seminar, a textelor de discutat si a temelor acestora. | S=2h  SI=0 |
|  | ***Modul 1: Teorii ale diversității culturale*** | | |
| [S2] | *Națiuni și naționalisme în istoria europeană* | Seminarul vizează parcurgerea a 3 texte care prezintă conceptele de națiune și minoritate, pornind de la o dezbatere pe tema naționalismului în istoria Europei. | S=2h  SI=4h |
| [S3] | *Studiu de caz privind genocidului armean* | Seminarul are două obiective: 1) analiza *Convenției pentru prevenirea și combaterea crimei de genocid*; 2) realizarea unui studiu de caz privind genocidul armean, pe baza unei proiecții de film. | S=2h  SI=4h |
| [S4] | *Studiu de caz privind Holocaustul* | Seminarul urmărește realizarea studiu de caz privind Holocaustul, pe baza unei proiecții de film. | S=2h  SI=4h |
| [S5] | *Studiu de caz privind genocidul din Rwanda* | Seminarul urmărește realizarea studiu de caz privind genocidul din Rwanda, pe baza unei proiecții de film. | S=2h  SI=3h |
| [S6] | *Statutul minorităților naționale* | Seminarul are două obiective: 1) analiza *Convenției-cadru pentru protecția*  *minorităților naționale*; 2) realizarea unui studiu de caz privind statutul  minorităților naționale în România. | S=2h  SI=4h |
|  | ***Modul 2: Teme generale majore din sfera protecției minorităților naționale*** | | |
| [S7] | *Autonomiile (partea I)* | Seminarul vizează parcurgerea unor studii de caz privind situația specifică a unor regiuni autonome cu statut special. Studiile de caz sunt pregătite de  studenți. | S=2h  SI=4h |
| [S8] | *Autonomiile (partea a II-a)* | Seminarul continuă parcurgerea unor studii de caz privind situația specifică a unor regiuni autonome cu statut special. Studiile de caz sunt pregătite de  studenți. | S=2h  SI=4h |
| [S9] | *Combaterea discriminării (partea I)* | Seminarul vizează analiza de către studenți a unor hotărâri CNCD privind  criteriul rasial, etnic și religios. | S=2h  SI=4h |
| [S10] | *Combaterea discriminării (partea a II-a)* | Seminarul vizează analiza de către studenți a unor hotărâri CNCD privind  criteriile de sex și de gen. | S=2h  SI=4h |
| [S11] | *Combaterea discriminării (partea a III-a)* | Seminarul vizează analiza de către studenți a unor hotărâri CNCD privind  discriminarea directă, indirectă, multiplă, hărțuire și victimizare. Totodată, studenții vor redacta o petiție fictivă către CNCD. | S=2h  SI=4h |
|  | ***Modul 3: Teme actuale privind protecția minorităților naționale în Uniunea Europeană și România*** | | |
| [S12] | *Drepturile imigranților, refugiaților și solicitanților de azil* | Seminarul analizează *Legea nr. 122/2006 privind azilul în România.* | S=2h  SI=3h |
| [S13] | *Majorități și drepturi: abordări liberale și populiste* | Seminarul urmărește analizarea unui text care dezbate problema majorităților. Pe baza acestui text, va fi organizată o și o dezbatere cu studenții. | S=2h  SI=3h |
| [S14] | *Situația actuală a minorităților în România* | Seminarul va include: 1) o scurtă recapitulare a principalelor teme discutate pe parcursul cursurilor și seminarelor; 2) concluzii privind situația actuală a minorităților din România pe baza acestora. Concluziile finale vor fi trasate de studenți. | S=2h  SI=2h |
|  |  | **Total ore** | S=28h  SI=47 |

**E. EVALUARE**

**1. Forme de evaluare si pondere:**

| **Componente disciplină** | **Forme de evaluare** | **Pondere** |
| --- | --- | --- |
| Curs | Finală (examen) | 50% |
| Seminar | Continuă (prezentări de seminar; referat; test) | 50% |

**2. Standarde de performanță raportate la competențe:**

| **Tip standard** | **Descriere standard** |
| --- | --- |
| Minim (media 5) | În raport cu fiecare din cele 3 module din care este alcătuită disciplina:   * Înțelegerea și utilizarea adecvată a unor noțiuni de bază precum: *minorități naționale, noile minorități rezultate din migrație, refugiat, imigrant, solicitant de azil, popoare indigene, națiune, stat, autonomie teritorială, autonomie culturală, regiune specială cu statut autonom, măsuri afirmative, drepturi individuale, drepturi colective, statutul minorităților naționale, discriminare directă, discriminare indirectă, hățuire, victimizare, genocid, etnocid.* * Cunoașterea evoluției și importanței unor sisteme de protecție a minorităților. * Cunoașterea principalelor tratate internaționale și norme juridice interne privind protecția minorităților. |
| Maxim (media 10) | În raport cu fiecare din cele 3 module din care este alcătuită disciplina:   * Capacitatea de a utiliza în mod *corelat* conceptele și teoriile fundamentale, în explicarea unor studii de caz aprofundate, precum și în analiza normelor, politicilor și jurisprudenței relevante. * Capacitatea de a analiza cazuri de discriminare și de a redacta o petiție fictivă către CNCD, cu respectarea tuturor condițiilor de formă și de fond. * Explicarea argumentată a unor situații actuale, pe baza conceptelor și teoriilor studiate. |

**F. REPERE METODOLOGICE**

**1) Strategia didactică** folosită în cadrul disciplinei *Națiuni și minorități* se bazează pe complementaritatea dintre teorie și practică. Toate abordările teoretice și conceptele discutate la curs sunt completate cu studii de caz la seminar, cu analize de legislație, jurisprudență și politici. Disciplina are un profund caracter interdisciplinar. Din acest motiv, cadrul didactic (titular de curs și seminar) prezintă informațiile într-un format adaptat nivelului actual de înțelegere al studenților/studentelor. O atenție deosebită este acordată dezvoltării capacității de analiză, sinteză, selectare și structurare a informațiilor. Totodată, abordarea didactică are la bază exercițiul dezbaterii și fundamente constructiviste, în sensul că studenții acumulează cunoștințe noi, folosind ceea ce știu deja.

**2) Materiale și Resurse didactice:**

| **#** | **Nume material/resursă didactică** |
| --- | --- |
| 1. | Resurse online; |
| 2. | Materiale in format tipărit si materiale video privind procesele studiate; |
| 3. | Jurisprudența CNCD. |

**G. BIBLIOGRAFIE**

| **#.** | **Autor** | **Titlul lucrării** | **Editură/ jurnal/an** |
| --- | --- | --- | --- |
| 1 | Gellner, E. | Națiuni și naționalisme | Editura Antet, 1997 |
| 2 | Schultze, H. | Stat și națiune în istoria europeană | Editura Nemira, 2010 |
| 3 | Ternon, Y. | Statul criminal. Genocidurile secolului XX. | Editura Institutul European, 2002 |
| 4 | Andreescu, G. | Națiuni și minorități | Editura Polirom, 2004 |
| 5 | Prisăcaru, A. | Statutul juridic al minorităților naționale | Editura C.H.Beck, 2011 |
| 6 | Andreescu, G. | Schimbări în harta etnică a României | Editura CRDE, 2005 |
| 7 | Anderson, B. | Imagined Communities. Reflections on the Origins and Spread of Nationalism. | Verso, 2006 |
| 8 | Benedikter, T. | The World’s Working Regional Autonomies: An Introduction and Comparative Analysis. | EURAC, 2007 |
| 9 | Marko, J. Și Constantin, S, | Human and Minority Rights Protection by Multiple Diversity Governance. History, Law, Ideology and Politics in European Perspective. | Routledge, 2019 |
| 10 | Orgad, Liav | The Cultural Defense of Nations. A liberal Theory of Majority Rights. | Oxford University Press, 2015 |

**DIRECTOR DEPARTAMENT, TITULAR DE DISCIPLINĂ,**

Lect. Univ. Dr. Claudiu Craciun Lect. Univ. Dr. Măriuca Oana Constantin