**UNIVERSITATEA** *Școala Națională de Studii Politice și Administrative*

**FACULTATEA** *de Științe Politice*

**DEPARTAMENTUL** *Științe Politice și Studii Europene*

**DOMENIUL DE STUDII** *Științe Politice, Relații Internaționale și Studii Europene*

**PROGRAMUL DE STUDII** *(Specializarea): SP + RISE*

**FIŞA DISCIPLINEI**

**Naționalism, Xenofobie, Antisemitism în cultura politică românească în perioada Holocaustului \***

**Statutul disciplinei**: ☐*obligatorie* ☒ *opţională* ☐ *facultativă*

**Nivelul de studii**: ☒ *Licenţă* ☐ *Masterat* ☐ *Doctorat*

**Anul de studii**: **3**

**Semestrul**: **1**

**Titularul cursului:** *Dr. Eugenia Mihalcea*

*\*Cursul face parte din grantul Claims Conference University Partnership pentru anul* *academic 2025-2026, coordonat de Prof. Univ. Dr. Liviu Rotman și Dr. Eugenia Mihalcea*

|  |  |  |  |  |  |
| --- | --- | --- | --- | --- | --- |
| **Număr de ore/Verificarea/Credite** | | | | | |
| **Curs** | **Seminar** | **Laborator** | **Proiect** | **Examinare** | **Credite** |
| **C=28** |  |  |  | **E** | **5** |

**A. OBIECTIVELE DISCIPLINEI** (*Obiectivele sunt formulate în termeni de competenţe profesionale*)

Obiectivul general al cursului: **Cursul** are ca obiectiv consolidarea gândirii de tip democratic. De asemenea, urmărește înțelegerea de către studenți a caracterului unor direcții de gândire a perioadei moderne – naționalismul, xenofobia, antisemitismul, precum și a contextului istoric care a favorizat dezvoltarea acestora.

Cursul analizează specificul acestor ideologii în spațiul românesc . Astfel, se explică centralitatea problemei naționale în cultura politică românească datorită provocărilor născute de istorie si de factori geopolitici.

O1: Încercarea de creionare a sferei de acțiune a naționalismului pe plan economic, social, politic, spiritual.

O2 : Explicarea unor concepte specifice ale naționalismului și xenofobiei, cum ar fi cel de ‘’cetate asediată’’, a ‘’străinului trădător’’ sau ‘’coloana a 5-a’’ etc.

O3: Se va urmări cum a evoluat optica societății românești despre ‘cel diferit’ etnic, religios etc., precum și dinamica xenofobiei și a antisemitismul în perioada interbelică, atât pe verticală – ca radicalizare a mesajului, cât și pe orizontală, prin cuprinderea unor numeroase segmente ale societății: studenți, funcționari din administrație, cadre didactice, organizații profesionale etc. Se vor urmări derapajele naționaliste și antisemite ale unei părți importante ale elitei intelectuale.

O4: Radicalizarea naționalistă va fi urmărită și pe plan politic în media, discurs politic, programul unor partide.

O5: Cursul va încerca să explice felul cum aceste ideologii au pregătit apariția și instituționalizarea violențelor și acceptarea politicilor specifice Holocaustului.

**B. PRECONDIŢII DE ACCESARE A DISCIPLINEI** *(Se menţionează disciplinele care trebuie studiate anterior)*

Sensibilitate la problematica națională, cunoștințe de cultură generală, privind alteritatea etc.

**C. COMPETENŢE SPECIFICE** (*Vizează competenţele asigurate de programul de studiu din care face parte disciplina*

Cursul vizează următoarele competențe profesionale specifice programului de studiu:

**(C1):** Identificarea ideologiilor specifice perioadei interbelice (dar nu numai): naționalism, xenofobie, antisemitism.

**(C2):** Utilizarea metodologiilor specifice studiilor despre naționalism pentru analizarea discursurilor publice și a situațiilor socio-politice contemporane.

**(C3):** Elaborarea de proiecte de cercetare având teme specifice cursului.

**(C4):** Susținerea și promovarea valorilor democratice.

**D. CONŢINUTUL CURSULUI**

1. Prezentarea ideologiilor principale: naționalism, xenofobie, antisemitism
2. Definirea și explicarea diverselor concepte specifice naționalismului și xenofobiei
3. Analiza ideologiilor amintite din perioada interbelică până în zilele noastre

**E. EVALUARE** (*Se precizează metodele, formele de evaluare şi ponderea acestora în stabilirea notei finale)*

**Forme de evaluare si pondere:**

|  |  |  |
| --- | --- | --- |
| **Componente disciplină** | **Forme de evaluare** | **Pondere** |
| Curs | Prezentare la clasă | 30% |
|  | Eseu final | 70% |

**F. REPERE METODOLOGICE**

**Strategia didactică** folosită în cadrul **cursului** se bazează pedescifrarea diverselor concepte teoretice, cu sprijinul unei bibliografii în domeniu, dar și pe recomandarea și discutarea unor lucrări literare, artistice, filme.

Se vor elabora proiecte pe aceasta bază, vor fi invitați specialiști, oameni de cultură, vor fi vizionate expoziții sau filme cu tematică conexă cursului.

Evaluarea se va face printr-o prezentare a unui articol academic în fața clasei și predarea unui eseu final pe o temă la alegere.

Studenții merituoși se vor bucura de recomandări prioritare pentru obținerea unor burse sau bugete de cercetare.

**G. BIBLIOGRAFIE (selectivă)**

1. Geoff Eley și Ronald Grigor Suny, *Becoming National: A Reader*, Oxford: Oxford University Press, 1996

2. Dan Horia Mazilu, *Noi despre ceilalți*, Polirom, Iași, 1998

3. Ornea, Zigu*, Anii 30-Extrema dreaptă românească,* Editura Fundației Culturale Române, București, 1996

4. Volovici, Leon*, Naționalism și antisemitism*, Humanitas, București, 1997

5. Todorov, Tvetan, *Noi și ceilalți,* Institutul European, Iași, 1999

6. Cristina A. Bejan, *Intelectualii și Fascismul în România Interbelică*, Litera, 2022

7. Andrei Oișteanu, *Imaginea Evreului în Cultura Română*, Polirom, Iași, 2012

**DIRECTOR DEPARTAMENT, TITULAR DE DISCIPLINĂ,**

Dr. Eugenia Mihalcea